Функционални стилови и потстилови

Лингвистиката е наука за јазикот. Јазикот се смета за систем (знаци) со своја структура. Структурата ја сочинуваат релевантните односи меѓу знаците – јазични единици. Јазичниот систем функционира како жив организам.

Во науката за јазикот се изделуваат:

**– научен,**

**– административен,**

**– публицистички,**

**– уметничко- литературен и**

**– разговорен стил.**

Секој од нив се среќава во посебен домен од комуникацијата со стандардниот јазик и се одликува со свои специфични изразни средства.

**Научниот стил** е објективен и прецизен. Во него се избегнувааат двосмислености, алегории, метафори. Го среќаваме во докторските и магистерските трудови, научните статии, монографии. Го пишуваат стручњаци за стручњаци од истата област.

Во овој стил се среќаваат многу термини, општонаучна лексика (функција, систем, фактор), апстрактна лексика. Речениците се сложени, со голем степен на номинализации и кондензации.

Близок до научниот стил може да биде публицистичкиот, особено кога обработува теми од областа на науката, уметноста, образованието.

(Примерот за научен стил: [Њутнов закон](https://toniavramov.wordpress.com/2016/09/11/%D1%81%D1%82%D0%B8%D0%BB%D0%B8%D1%81%D1%82%D0%B8%D0%BA%D0%B0/%D1%9A%D1%83%D1%82%D0%BD%D0%BE%D0%B2-%D0%B7%D0%B0%D0%BA%D0%BE%D0%BD/))

За најнекреативен стил се смета **административниот стил.** Постојат веќе подготвени и отпечатени обрасци (пријави, потврди) во кои само се внесуваат личните податоци.

(Пример:[Молба](https://toniavramov.wordpress.com/2016/09/11/%D1%81%D1%82%D0%B8%D0%BB%D0%B8%D1%81%D1%82%D0%B8%D0%BA%D0%B0/%D0%BC%D0%BE%D0%BB%D0%B1%D0%B0/) )

**Публицистичкиот стил** го среќаваме во новинарските текстови од дневен карактер, но и во фељтоните и монографиите. Се разбира дека овој стил има свои потстилови кои може да се разликуваат во голема мера, на пример текст што известува за еден спортски настан и текст што претставува рецензија на некоја изложба. Разликата е и во лексиката што се користи, но и во градбата на реченицата.

(Пример: [Информативно гласило](http://www.objektiv.mk/) )

За најкреативен стил се смета **уметничко – литературниот стил**. Уште повеќе, од авторите се бара да бидат колку што е можно пооригинални во својот јазичен израз (во стилистиката, се изучуваат и јазикот и стилот на одделни писатели). Уметничките дела покрај комуникативната, треба да исполнат и естетска функција.

Во овој стил, во зависност од животот на ликовите во делото, може да се сретнат и елементи од другите стилови, жаргонизми, дијалектизми, но и неологизми (во македонската литература особено познат по создавањето на неологизми е авторот Гане Тодоровски).(Пример :Поезија)

**Разговорниот стил** се смета за најекономичен.Речениците се кратки, со висок степен на елипса (Ќе одиме? Каде? Надвор. Кога?). Се среќаваат форми за обраќање, форми за заповеден начин. Се среќаваат дијалектизми, жаргонска лексика (филмаџија, сендвичара, кулира, гледа сеир, фолира).

*Пример: Направете вежба со својот собеседник и анализирајте за што најчесто разговарате*

Во учебникот на 43 и 44 страница.

Линкови: <https://prezi.com/phpu1tj9co6l/presentation/>

<https://makedonskijazik.mk/2011/11/%D1%81%D1%82%D0%B8%D0%BB%D0%B8%D1%81%D1%82%D0%B8%D0%BA%D0%B0.html>